ประกาศการไฟฟ้าฝ่ายผลิตแห่งประเทศไทย

เรื่อง กำหนดเขตสำรวจสายส่งไฟฟ้าขนาด ๒๓๐ กิโลโวลต์

จากสถานีไฟฟ้าย่อยสมุทรสาคร ๔ ไปยัง (สถานีไฟฟ้าย่อยสมุทรสาคร ๑) สถานีไฟฟ้าย่อยสมุทรสาคร ๓

และสถานีไฟฟ้าย่อยสามพราน ๑

ด้วยการไฟฟ้าฝ่ายผลิตแห่งประเทศไทย (กฟผ.) มีโครงการปรับปรุงระบบไฟฟ้าของสายส่งไฟฟ้าขนาด ๒๓๐ กิโลโวลต์ จากสถานีไฟฟ้าย่อยสมุทรสาคร ๔ ไปยัง (สถานีไฟฟ้าย่อยสมุทรสาคร ๑) สถานีไฟฟ้าย่อยสมุทรสาคร ๓ จังหวัดสมุทรสาคร และสถานีไฟฟ้าย่อยสามพราน ๑ จังหวัดนครปฐม

ดังนั้น อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พ.ศ. ๒๕๓๕ จึงประกาศให้ทราบโดยทั่วกันว่า กฟผ. จะดำเนินการสำรวจทั่วไปเพื่อเลือกที่ตั้งระบบไฟฟ้าของสายส่งไฟฟ้าขนาด ๒๓๐ กิโลโวลต์ จากสถานีไฟฟ้าย่อยสมุทรสาคร ๔ ไปยัง (สถานีไฟฟ้าย่อยสมุทรสาคร ๑) สถานีไฟฟ้าย่อยสมุทรสาคร ๓ และสถานีไฟฟ้าย่อยสามพราน ๑ โดยจะมีการกำหนดเขตบริเวณที่ที่จะเดินสายไฟฟ้าด้านละ ไม่เกิน ๔๐ เมตร และจะทำการสำรวจในท้องที่ต่างๆ ดังนี้

จังหวัดสมุทรสาคร

(๑) อำเภอบ้านแพ้ว            ตำบลหลักสาม     ตำบลยกกระบัตร  ตำบลโรงเข้

(๒) อำเภอเมืองสมุทรสาคร  ตำบลบ้านเกาะ     ตำบลชัยมงคล     ตำบลบางโทรัด

ตำบลบ้านบ่อ       ตำบลกาหลง       ตำบลบางกระเจ้า

ตำบลคอกกระบือ  ตำบลนาดี          ตำบลท่าทราย

ตำบลท่าจีน

(๓) อำเภอกระทุ่มแบน        ตำบลอ้อมน้อย     ตำบลสวนหลวง    ตำบลท่าไม้

ตำบลแคราย        ตำบลคลองมะเดื่อ   ตำบลดอนไก่ดี

ตำบลท่าเสา

ทั้งนี้ ตั้งแต่พ้นกำหนดสามสิบวัน นับแต่วันประกาศในราชกิจจานุเบกษา จนกว่างานสำรวจข้อมูลจะแล้วเสร็จ

ประกาศ ณ วันที่ ๒ พฤษภาคม พ.ศ. ๒๕๕๐

ไกรสีห์ กรรณสูต

ผู้ว่าการการไฟฟ้าฝ่ายผลิตแห่งประเทศไทย